El Conservatori Professional de Música Joaquín Rodrigo realitza una ruta musical commemorant la figura de Bru i Vidal
25 de març 2022

![](/media/0wsb02r3/c_rutamusicalmini.jpg?width=759&height=506&mode=max)

El Conservatori Professional de Música Joaquín Rodrigo de Sagunt, dins de les activitats programades en la setmana cultural del centre i amb la col·laboració dels departaments d'Educació i de Cultura de l'Ajuntament de Sagunt, ha preparat una ruta musical en els 7 llocs més representatius de la ciutat vinculats a Jaume Bru i Vidal. És un acte commemoratiu en homenatge a la figura del cronista, historiador i poeta, en el centenari del seu naixement.

L'acte tindrà lloc dimarts que ve, 29 de març, i es farà pel carrer. En cada parada, es farà una referència de la vinculació del lloc amb Bru i Vidal, es llegirà un poema i l'alumnat del conservatori amb grups de música de cambra, interpretaran una peça musical. D'una parada a una altra s'anirà caminant, per a realitzar en cadascuna de les quals una lectura d'un poema i una actuació musical.

El regidor d'Educació, José Manuel Tarazona, ha indicat que «**el poeta saguntí estimava molt la música**», afegint que «**crec que els i les estudiants del conservatori és el millor homenatge que li poden fer en un any tan assenyalat com el del seu centenari. Segur i en el seu record, estaria molt content pel fet que la joventut interprete peces musicals en honor a la seua obra. Contribuïm una vegada més a fer de Sagunt una ciutat educadora**».

**Itinerari ruta musical Bru i Vidal**

L'eixida es realitzarà a les 17.30 hores des de la Glorieta, davant del CEIP Cronista Chabret. La primera parada és l’_Escola_, amb actuació del quartet de dolçaines; seguit de _Biblioteca_, amb un quartet de saxofons. La tercera actuació serà en el _Carrer Sant Dídac_, amb interpretació d'un duo de violins; i la quarta en la _Plaça Major_, un quintet clàssic.

![](/media/gyupap1z/programa-actuaciones.png?width=219&height=219&mode=max)La ruta continuarà per Santa María, amb un quartet de trompetes, per a continuar pel _Carrer dels Cavallers_ (en la Fundació Bankia), amb una actuació de piano a 4 mans. Finalment, la setena parada serà en el _Camí Reial_ (SAIC), amb un duo de flauta i guitarra.

En totes les parades, serà l'alumnat de l'assignatura de Creativitat els qui s'encarregaran de la presentació dels llocs i la lectura dels poemes. Entre les diferents peces que interpretaran les agrupacions de cambra, es troben obres de Rathgeber, Piazolla, Pleyel, Debussy o Emilio Cebrián.

![](/media/o52pmfch/c_rutamusicalitinerari.jpg?width=648&height=441)

*   [](http://www.facebook.com/sharer.php?u=https://aytosagunto.es/va/actualitat/el-conservatori-professional-de-musica-joaquin-rodrigo-realitza-una-ruta-musical-commemorant-la-figura-de-bru-i-vidal/ "Facebook")
*   [](http://twitter.com/share?url=https://aytosagunto.es/va/actualitat/el-conservatori-professional-de-musica-joaquin-rodrigo-realitza-una-ruta-musical-commemorant-la-figura-de-bru-i-vidal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-conservatori-professional-de-musica-joaquin-rodrigo-realitza-una-ruta-musical-commemorant-la-figura-de-bru-i-vidal/ "Linked In")
*   [](mailto:?body=https://aytosagunto.es/va/actualitat/el-conservatori-professional-de-musica-joaquin-rodrigo-realitza-una-ruta-musical-commemorant-la-figura-de-bru-i-vidal/)